CELEX: 32007D0072
Language: et
Date: 2006-12-20 00:00:00
Title: Komisjoni otsus, 20. detsember 2006 , teatud riigiabiotsuste kohaldamisaja pikendamise kohta (teatavaks tehtud numbri K(2006) 6927 all) (EMPs kohaldatav tekst)

6.2.2007   
            
            
               ET
            
            
               Euroopa Liidu Teataja
            
            
               L 32/180
            
         
      KOMISJONI OTSUS,
   
   20. detsember 2006,
   teatud riigiabiotsuste kohaldamisaja pikendamise kohta
   (teatavaks tehtud numbri K(2006) 6927 all)
   (EMPs kohaldatav tekst)
   (2007/72/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut, eriti selle artikleid 87 ja 88,
   ning arvestades järgmist:
   
               (1)
            
            
               Komisjoni 5. detsembri 2002. aasta määruse (EÜ) nr 2204/2002 (mis käsitleb EÜ asutamislepingu artiklite 87 ja 88 kohaldamist tööhõive alase riigiabi suhtes) (1), komisjoni 12. jaanuari 2001. aasta määruse (EÜ) nr 70/2001 (mis käsitleb asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes) (2) ja komisjoni 12. jaanuari 2001. aasta määruse (EÜ) nr 68/2001 (mis käsitleb asutamislepingu artiklite 87 ja 88 kohaldamist koolitusabi suhtes) (3) kohaldamisaega (4) on komisjoni 20. detsembri 2006. aasta määrusega (EÜ) nr 1976/2006, millega muudetakse määruseid (EÜ) nr 2204/2002, (EÜ) nr 70/2001 ja (EÜ) nr 68/2001, pikendatud kuni 30. juunini 2008.
            
         
               (2)
            
            
               Et vältida tarbetut haldustööd ja tagada õiguskindlus, on asjakohane pikendada nende komisjoni otsuste kehtivusaega, millega on heaks kiidetud nende erandimääruste alusel teatatud abikavad, mille suhtes kohaldatakse kõnealust kohaldamisaja pikendamise määrust,
            
         ON VASTU VÕTNUD KÄESOLEVA OTSUSE:
   Artikkel 1
   Ilma et see piiraks 4. märtsi 2006. aasta dokumendi “Regionaalabi suunised aastateks 2007–2013” (5) punkti 107 kolmandas taandes nimetatud ja kõikide liikmesriikide poolt heaks kiidetud asjakohaseid meetmeid, pikendatakse nende komisjoni otsuste kehtivusaega, millega on enne käesoleva otsuse jõustumist määruste (EÜ) nr 2204/2002, (EÜ) nr 70/2001 või (EÜ) nr 68/2001 alusel riigiabi kavad heaks kiidetud, kuni 30. juunini 2008.
   Artikkel 2
   Käesolev otsus on adresseeritud liikmesriikidele.
   Käesolevat otsust kohaldatakse alates 1. jaanuarist 2007.
   
      Brüssel, 20. detsember 2006.
      
         
            Komisjoni nimel
         
         
            komisjoni liige
         
         Neelie KROES
         
      
   
   
      (1)  EÜT L 337, 13.12.2002, lk 3. Määrust on muudetud määrusega (EÜ) nr 1040/2006 (ELT L 187, 8.7.2006, lk 8).
   
      (2)  EÜT L 10, 13.1.2001, lk 33. Määrust on muudetud määrusega (EÜ) nr 1040/2006.
   
      (3)  EÜT L 10, 13.1.2001, lk 20. Määrust on muudetud määrusega (EÜ) nr 1040/2006.
   
      (4)  ELT L 368, 23.12.2006, lk 85.
   
      (5)  ELT C 54, 4.3.2006, lk 13.